Ir-Regolament tal-Kummissjoni (KE) Nru 3175/94
tal-21 ta' Diċembru 1994
li jistabbilixxi r-regoli ddettaljati għall-applikazzjoni ta' l-arranġamenti speċifiċi għall-provvista ta' ċereali għall-gżejjer iż-żgħar ta' l-Eġew u li jistabbilixxi l-previżjoni tal-bilanċ tal-provvista.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2019/93 tad-19 ta' Lulju 1993 li jintroduċi miżuri speċifiċi għall-gżejjer iż-żgħar ta' l-Eġew li jikkonċernaw ċerti prodotti agrarji [1], kif emendat bir-Regolament tal-Kummissjoni (KE) Nru 822/94 [2], u partikolarment l-Artikolu 4,
Billi r-Regolament tal-Kummissjoni (KEE) Nru 2958/93 [3], jistabbilixxi regoli dettaljati komuni għall-implimentazzjoni ta' l-arranġamenti speċifiċi għall-provvista ta' ċerti prodotti agrarji għall-gżejjer iż-żgħar ta' l-Eġew;
Billi, sabiex jittieħed akkont tal-prattiċi kummerċjali speċifiċi għas-settur taċ-ċereali, regoli ddettaljati, miżjuda jew derogi mid-dispożizzjonijiet tar-Regolament (KEE) Nru 2958/93, għandhom ikunu stabbiliti;
Billi, permezz ta' l-Artikolu 2 tar-Regolament (KEE) Nru 2019/93, il-previżjoni tal-bilanċ tal-provvista għall-prodotti taċ-ċereali għall-gżejjer iż-żgħar ta' l-Eġew għas-sena 1995 għandu jkun stabbilit; dan il-bilanċ jista’ jkun revedut matul is-sena fuq il-bażi tat-tendenzi kurrenti fil-gżejjer imsemmija;
Billi biex tkun assigurata l-amministrazzjoni effettiva ta' l-arranġamenti tal-provvisti, limitu ta' żmien għall-preżentazzjoni ta' l-applikazzjonijiet għal-liċenzi għandu jkun stabbilit u l-perjodu tal-validità ta' ċertifikati ta' l-għajnuna għandu jkun stabbilit;
Billi il-miżuri li hemm provvediment dwarhom f'dan ir-Regolament huma konformi mal-opinjoni tal-Kumitat ta' Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Permezz ta' l-Artikolu 2 tar-Regolament (KEE) Nru 2019/93, il-previżjoni tal-bilanċ tal-provvista għaċ-ċereali li joriġinaw mill-Komunità għall-gżejjer iż-żgħar ta' l-Eġew għas-sena 1995 għandhom ikunu hekk kif stabbiliti fl-Anness.
Artikolu 2
Il-validità taċ-ċertifikati ta' l-għajnuna għandha teskadi fl-aħħar jum tat-tieni xahar wara x-xahar ta' ħruġ.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta' Jannar 1995.
Dan ir-Regolament għandu jorbot fl-intier tiegħu u japplika direttament fl-Istati Menbri kollha.
Magħmul fi Brussel, fil-21 ta' Diċembru 1994.